CELEX: 32014D0845
Language: lt
Date: 1416960000000
Title: 2014/845/ES, Euratomas: 2014 m. lapkričio 26 d. Komisijos įgyvendinimo sprendimas, kuriuo iš dalies keičiamas Sprendimas 2005/817/EB, Euratomas, kuriuo leidžiama Latvijos Respublikai apskaičiuojant nuosavų išteklių iš PVM bazę naudoti tam tikrus apytikrius įverčius (pranešta dokumentu Nr. C(2014) 8926)

28.11.2014   
            
            
               LT
            
            
               Europos Sąjungos oficialusis leidinys
            
            
               L 343/35
            
         KOMISIJOS ĮGYVENDINIMO SPRENDIMAS
   2014 m. lapkričio 26 d.
   kuriuo iš dalies keičiamas Sprendimas 2005/817/EB, Euratomas, kuriuo leidžiama Latvijos Respublikai apskaičiuojant nuosavų išteklių iš PVM bazę naudoti tam tikrus apytikrius įverčius
   
      
         (pranešta dokumentu Nr. C(2014) 8926)
      
   
   (Tekstas autentiškas tik latvių kalba)
   
      (2014/845/ES, Euratomas)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 384 straipsnį tol, kol nors vienoje iš valstybių narių, kurios 2004 m. balandžio 30 d. buvo Bendrijos narės, tokie patys sandoriai neapmokestinami, Latvija, laikydamasi jos įstojimo dieną joje taikytų sąlygų, gali ir toliau neapmokestinti tos direktyvos X priedo B dalies 2 ir 10 punktuose nurodytų sandorių; į šiuos sandorius būtina atsižvelgti nustatant nuosavų išteklių iš PVM bazę;
            
         
               (2)
            
            
               2014 m. balandžio 30 d. atsakyme į Komisijos 2014 m. vasario 14 d. raštą dėl PVM nuosavų išteklių patikrinimų supaprastinimo (3) Latvija paprašė Komisijos leisti apskaičiuojant Direktyvos 2006/112/EB X priedo B dalies 2 ir 10 punktuose nurodytų sandorių 2014–2020 finansinių metų nuosavų išteklių iš PVM bazę naudoti tarpinės bazės fiksuotą procentinę dalį. Latvija parodė, kad praeityje procentinė dalis laikui bėgant išlikdavo stabili. Todėl Latvijai pagal Komisijos atsiųstą raštą turėtų būti leista apskaičiuojant nuosavų išteklių iš PVM bazę naudoti fiksuotą procentinę dalį;
            
         
               (3)
            
            
               siekiant skaidrumo ir teisinio tikrumo, tikslinga nustatyti leidimo taikymo trukmę;
            
         
               (4)
            
            
               todėl tikslinga atitinkamai iš dalies pakeisti Komisijos sprendimą 2005/817/EB, Euratomas (4),
            
         PRIĖMĖ ŠĮ SPRENDIMĄ:
   1 straipsnis
   Į Sprendimą 2005/817/EB, Euratomas įterpiami 1a ir 1b straipsniai:
   
      „1a straipsnis
      Nukrypstant nuo šio sprendimo 1 straipsnio 1 dalies, apskaičiuojant Tarybos direktyvos 2006/112/EB (5) X priedo B dalies 2 punkte nurodytų sandorių (laisvosios profesijos) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Latvijai leidžiama naudoti 0,04 % tarpinę bazę.
      1b straipsnis
      Nukrypstant nuo šio sprendimo 1 straipsnio 2 dalies, apskaičiuojant Direktyvos 2006/112/EB X priedo B dalies 10 punkte nurodytų sandorių (keleivių vežimas) nuosavų išteklių iš PVM bazę nuo 2014 m. sausio 1 d. iki 2020 m. gruodžio 31 d. Latvijai leidžiama naudoti 0,30 % tarpinę bazę.
   
   2 straipsnis
   Šis sprendimas skirtas Latvijos Respublikai.
   
      Priimta Briuselyje 2014 m. lapkričio 26 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl bendros pridėtinės vertės mokesčio sistemos (OL L 347, 2006 12 11, p. 1).
   
      (3)  Ares(2014) 371249.
   
      (4)  2005 m. lapkričio 21 d. Komisijos sprendimas 2005/817/EB, Euratomas, kuriuo leidžiama Latvijos Respublikai apskaičiuojant nuosavų išteklių iš PVM bazę naudoti tam tikrus apytikrius įverčius (OL L 305, 2005 11 24, p. 38).
   
      (5)  2006 m. lapkričio 28 d. Tarybos direktyva 2006/112/EB dėl bendros pridėtinės vertės mokesčio sistemos (OL L 347, 2006 12 11, p. 1).“